b'\n_START_ARTICLE_\nHyttebok\n_START_PARAGRAPH_\nHyttebok er en bok man har p\xc3\xa5 hytter for \xc3\xa5 skrive inn opplevelser, hilsener og kommentarer til andre brukere av hytten. B\xc3\xb8kene kan v\xc3\xa6re enkle skriveb\xc3\xb8ker eller innbundet i skinn og p\xc3\xa5kostet, og noen limer gjerne inn bilder i hytteb\xc3\xb8kene sine. De kan fungere som dagbok eller gjestebok, men de kan ogs\xc3\xa5 v\xc3\xa6re til internt bruk for en familie og v\xc3\xa6re et bidrag til familiens identitet ved \xc3\xa5 ta vare p\xc3\xa5 generasjoners opplevelse av livet p\xc3\xa5 hytta.\n_START_SECTION_\nTuristforeningen\n_START_PARAGRAPH_\nDen norske Turistforening har hytteb\xc3\xb8ker p\xc3\xa5 sine mange turisthytter rundt om i landet, og disse er mye brukt av gjestene for \xc3\xa5 lese om v\xc3\xa6r og forhold som andre gjester har opplevd i forbindelse med sine bes\xc3\xb8k.\n_START_SECTION_\nHytteb\xc3\xb8ker som kildemateriale\n_START_PARAGRAPH_\nI 2008 satte Statsarkivet i gang en aksjon for \xc3\xa5 f\xc3\xa5 folk til \xc3\xa5 arkivere hytteb\xc3\xb8ker i offentlige arkiv. Da kan de i framtida bli kildemateriale for forskere innen etnologi som vil se hvordan dagligliv og fritidsliv var tidligere.'